ตลาดหุ้นอาเซียนรวมพลังทำตลาดดึงดูดเงินทั่วโลก
ตลาดหุ้นอาเซียนรวมเป็นหนึ่ง จัดเป็นแพ็กเกจเดียวสู้ตลาดอื่น
11 ส.ค. 2554

ตลาดหุ้นอาเซียนรวมเป็นหนึ่ง จัดเป็นแพ็กเกจเดียวสู้ตลาดอื่น 
นายวิรไท สันติประภพ รองผู้จัดการ ตลาดหลักทรัพย์แห่งประเทศไทย เปิดเผยว่า วันที่ 8 เม.ย.ที่ผ่านมา รมว.คลังของกลุ่มประเทศในอาเซียนได้เซ็นสัญญาความร่วมมือกันระหว่างตลาดหุ้น 7 แห่ง จาก 6 ประเทศ คือ ไทย มาเลเซียสิงคโปร์ อินโดนีเซีย ฟิลิปปินส์ และเวียดนาม พร้อมเปิดตัวแบรนด์ “Asean Exchanges” และเว็บไซต์ www.aseanexchanges.org เพื่อเสนอข้อมูลอาเซียนสตาร์ ซึ่งเป็นหุ้นขนาดใหญ่ 30 อันดับแรกของแต่ละตลาด รวมทั้งผลิตภัณฑ์ที่อ้างอิงเพื่อสร้างความสะดวกและเป็นการกรองข้อมูลให้กับนักลงทุน ในระยะต่อไปสามารถจัดทำเป็นดัชนีได้
“ความร่วมมือกันจะสร้างความน่าสนใจมากกว่าที่แต่ละตลาดจะทำการตลาดด้วยตัวเอง เพราะต้องแข่งขันกับตลาดหุ้นที่มีขนาดใหญ่และความน่าสนใจอย่างจีน และอินเดีย” นายวิรไท กล่าว 
สำหรับการทำตลาดนอกจากจะช่วยดึงเงินนอกกลุ่มอาเซียนแล้ว ยังต้องการดึงเงินภายในกลุ่มด้วยกันเอง เนื่องจากมีเงินออมสัดส่วนที่สูงและมีการลงทุนระหว่างกันเพิ่มมากขึ้น เห็นได้ว่าโบรกเกอร์ใหญ่ที่สุดของไทย มีกลุ่มทุนจากมาเลเซียเป็นผู้ถือหุ้นใหญ่ หรือบริษัท บ้านปู ไปลงทุนในประเทศอินโดนีเซีย ซึ่งจะเห็นภาพของเงินลงทุนแท้จริง มีการลงทุนระหว่างกันก่อนการลงทุนผ่านตลาดหุ้น m